सर्लाही । जिल्ला प्रहरी कार्यालय सर्लाहीले बुधवार मोटरसाइकल चोरसहित ७ वटा चोरीको मोटरसाइकल सार्वजनिक गरेको छ । पत्रकार सम्मेलन गरेर बिभिन्न मितिमा चोरी गरिएको ७ वटा मोेटरसाइकलसहित चोरी गर्ने गिरोहका एक जनालाई सार्वजनिक गरेको हो । उक्त गिरोहका नाइके रौतहट जिल्ला राजपुर नगरपालिका ९ बैरिया टोलाका १८ वर्षीय मोहम्मद मजिद भएको भन्दै प्रहरीले उनलाई सार्वजनिक गरेको हो ।
बिभिन्न मितिमा हराएका ७ वटा मोटरसाइकललाई प्रहरीले मंगलवार र बुधवार गरी दुई दिनमै मलंगवाका विभिन्न स्थानबाट बरामद गरेका थियो । बरामद गरिएका मोटरसाइकलहरुमा बा ८४ प ७८४६ नम्बरको अपाचे, बिआर ३० जे ४९६४ नम्बरको अपाचे, ना २८ प ७२७८ नम्बरको पल्सर, अनटेस्ट पल्सर, बिआर ३० के ९७४५ नम्बरको गल्यामर, लु २ प ९८६२ नम्बरको गल्यामर र बिआर ०६ एई १५०८ नम्बरको स्कुटर रहेका छन् । मोहम्मदलाई जिल्ला अदालतबाट ५ दिनका म्याद लिई आवश्यक अनुसंधान सुरु गरेको सर्लाही प्रहरी प्रवक्ता डीएसपी राजेश थापाले जानकारी दिए । फोटोः गुगल फाइल
विद्यार्थी जीवनदेखि नै राजनीतिमा सक्रिय हुँदै आएका नेपाली काँग्रेसका नेता तथा सांसद मोहनबहादुर बस्ने ...
वैदेशिक रोजगारीका लागि कोरिया गएका नेपालीको आत्महत्या गर्नेक्रम बढेको छ । सो समस्या र समाधानका बारेम ...